Мануел Алмунија

Мануел Алмунија Риверо ( (роден на  во Памплона) — шпански фудбалски голман кој во моментов настапува за Ватфорд.

 Клупска кариера 
 Шпанија 
Алмунија ја започна неговата сениорска кариера во резервниот тим на Осасуна во 1997, играјќи две сезони во втората Шпанска Лига Б. Потоа помина уште две сезони во лигата со Картахена и Сабадел, пред да стане член на тимот од Примера, Селта де Виго во 2001.

Сепак, набрзо потоа беше даден на заем во тимот од Сегунда, Еибар, каде што ја помина сезоната 2001-02 како прв голман. За време на сезоната 2002-03, Селта го даде на заем во прволигашот Рекреативо де Уелва, каде беше трет голман зад Луке и Цезар Куесада, и имаше само два настапи во лигата. Дебито во Примера му беше во поразот од 3:0 на гостувањето кај Алавес на 17 ноември 2002, откако Цезар Куесада заработи црвен картон.

Потоа се врати во Селта, каде што помина речиси цела година без ниту еден првотимски настап, пред да отиде повторно на заем во Албасете на 1 ноември 2003. Дебито во Примера за Албасете му беше во поразот од 1:0 против Малага на 9 ноември 2003 по што се наметна како прв голман на тимот во декември 2003, со вкупно 24 настапи во лигата до крајот на сезоната.

 Арсенал 
Алмуниа потпиша договор со Арсенал за непозната сума на 14 јули 2004. Дебито му беше на натпревар од Лига Купот против Манчестер Сити на 27 октомври 2004 кој Арсенал го доби со 2:1. Настапи на сите Лига Куп натпревари на Арсенал таа сезона, вклучувајќи го и четвртфиналето против Манчестер Јунајтед на 1 декември 2004, кога топката му испадна од раце по што Дејвид Белион постигна гол, единствениот на натпреварот. Сепак, потоа го направи и своето Премиерлигашко деби при победата од 3:0 против Бирмингем Сити на 4 декември 2004, како и Европското деби три дена подоцна во натпреварот против Розенборг кој Арсенал го доби со 5:1.

Додека беше втор голман на Арсенал, Алмунија најчесто играше во Куп натпреварите, каде што можеше да ја покаже способноста да брани пенали, како во победата против Шефилд Јунајтед во ФА Купот во сезоната 2004-05, каде што одбрани двапати во пенал рулетот откако натпреварот заврши 0:0, со што Топчиите поминаа во четвртфиналето. Уште еден успешен пенал рулет со Алмунија на гол беше на натпреварот против Донкастер Роверс во Лига Купот во сезоната 2005-06.

Алмунија немаше ниту еден Премиерлигашки настап во сезоната 2005-06, но играше во пет од шестте натпревари од фазата по групи од Лигата на Шампионите таа сезона. Финалето на Лигата на Шампионите во 2006 против Барселона, Алмунија го започна на клупата, но влезе како замена откако Јенс Леман заработи црвен картон. Само што влезе имаше многу важна одбрана кога го одби шутот на Самуел Ето во стативата. Но сепак, не успеа да им одолее на Барселона. При крајот на второто полувреме, Ето доби добра асистенција во шестнаесетникот по што го совлада Алмунија за да израмни на 1:1, а на десет минути до крај, Џулиано Белети го постигна вториот гол за победа на Барселона.

Шпанецот беше редовен стартер во ФА и Лига купот за Арсенал во сезоната 2006-07, дури и играше во финалето на Лига Купот. Во единствениот настап во лигата таа сезона, заменувајќи го болниот Јенс Леман, на домашен терен против Ливерпул, го зачува својот гол во победата од 3:0. Сè на сè, изгледаше далеку подобар од неговите претходни настапи.

По повредата на Јенс Леман, како и двете крупни грешки кои ги направи Германецот во првите два натпревари од лигата против Фулам и Блекбурн Роверс, Алмунија влезе во почетниот состав на Арсенал за третиот Премиерлигашки натпревар од сезоната 2007-08, против Манчестер Сити. Алмуниа и понатаму беше замена за Леман во септември и октомври 2007. Неговата форма во овие два месеца мѕ овозможи ненадјно да стане прв голман во изборот на Арсен Венгер на сметка на Германскиот интернационалец. На 23 октомври 2007, Леман го покажа својот гнев јавно кога изјави дека би почнал да збори наскоро доколку менаџерот не му дозволи да биде прв голман.

Алмунија продолжи со придобивањето на навивачите со низа одлични настапи, при што најсветла точка беше одбраната на пеналот на Роби Кин во Северно лондонското дерби против Тотенхем на Емиратите на 22 декември 2007, со што Арсенал го зачува победоносното водство од 2:1. На 3 април 2008, Алмунија потпиша нов долгорочен договор со Арсенал. По заминувањето на Јенс Леман летото 2008, му беше доделен дресот со број 1 и ја започна сезоната 2008-09 како прв голман на Арсенал, неговиот стар број, 24, му беше доделен на Вито Маноне. Алмунија првпат беше капитен на Арсенал во победата од 5:2 на гостувањето кај турскиот тим Фенербахче во Лигата на Шампионите.

 Репрезентативна кариера 
Алмунија сè уште нема изиграно ниту еден репрезентативен натпревар. Повеќе од еднаш ја има изразено својата желба да игра за Англија, но само под услов да не добие прво повик од Шпанија. Сепак, сè уште не исполнува услови за настап за Англија сè додека не добие Британско државјанство, кое ќе му биде достапно на 29 декември 2008.

 Почести 
Арсенал

 Освојувач
 ФА Куп: 2005
 Турнир Амстердам: 2005, 2007, 2008
 Куп Емирати: 2007
 Второ место
 Лига на Шампиони: 2005–06
 Лига Куп: 2006–07
 Комјунити Шилд: 2005

 Белешки 

 Надворешни врски 
 Профил  на Arsenal.com
 Профил на FootballDatabase
 Слики и Статистика на sporting-heroes.net

Категорија:Родени во 1977 година
Категорија:Живи луѓе
Категорија:Фудбалери на ФК Осасуна
Категорија:Фудбалери на ФК Селта Виго
Категорија:Фудбалери на ФК Арсенал
Категорија:Фудбалски голмани
Категорија:Фудбалери од Ла Лига
Категорија:Шпански фудбалери
Категорија:Наварски фудбалери
Категорија:Фудбалери на ФК Вест Хем Јунајтед
Категорија:Фудбалери од Премиер Лига